钦定古今图书集成/明伦汇编/闺媛典/第037卷 > 皇清一 > 侯爵妻周氏
## 钦定古今图书集成/明伦汇编/闺媛典/第037卷 > 皇清一 > 侯爵妻周氏

按《济南府志》：周氏，新城人，诸生侯爵妻，诸生珙女。性和厚，事姑孝敬不怠。姑性严急，至婢辈亦假姑势相凌，氏益兢兢小心，略无怨意。积渐成病，嘱其父曰：“姑是好姑，我又生二子，病若不愈，是我无福于人，无与我死，勿效世俗所为，重我不孝也。” 寻卒，父如其言，姑追悔痛哭不绝。长子光早入庠序。